stanford-oval/wikipedia huggingface dataset:
สนธิสัญญาคานางาวะ
เชิงอรรถ

↑  "From Washington; The Japanese Treaty-Its Advantages and Disadvantages-The President and Col. Rinney, &c.," New York Times. October 18, 1855.
↑  Perry, Matthew Calbraith. (1856). Narrative of the expedition of an American Squadron to the China Seas and Japan, 1856. เก็บถาวร 2017-05-19 ที่ เวย์แบ็กแมชชีน
↑  Cullen, Louis M. (2003). A History of Japan, 1582-1941: Internal and External Worlds, p. 173-185.
↑  Bert Edström, Bert. (2000). The Japanese and Europe: Images and Perceptions, p. 101.
แหล่งข้อมูลอื่น

The Convention of Kanagawa, 1854 (full text) เก็บถาวร 2006-09-10 ที่ เวย์แบ็กแมชชีน
จริญญา พึ่งแสง

| จริญญา พึ่งแสง |
| --- | --- |

สมาชิกสภาผู้แทนราษฎรจังหวัดลำพูน
ดำรงตำแหน่ง 27 กรกฎาคม พ.ศ. 2529 – 29 เมษายน พ.ศ. 2531
 
ข้อมูลส่วนบุคคล
เกิด: 10 มิถุนายน พ.ศ. 2467
เสียชีวิต: 7 พฤษภาคม พ.ศ. 2542  (74 ปี)
พรรคการเมือง: ประชาธิปัตย์ (2529—2531)   สหประชาธิปไตย (2531—2534)

จริญญา พึ่งแสง (10 มิถุนายน พ.ศ. 2467 — 7 พฤษภาคม พ.ศ. 2542) อดีตสมาชิกสภาผู้แทนราษฎรจังหวัดลำพูน 1 สมัย อดีตผู้ว่าราชการจังหวัดลำพูน
ประวัติ

จริญญา พึ่งแสง เกิดเมื่อวันที่ 10 มิถุนายน พ.ศ. 2467 สำเร็จการศึกษาระดับปริญญาตรี ธรรมศาสตรบัณฑิต จากมหาวิทยาลัยธรรมศาสตร์ และ ระดับปริญญาโท สาขารัฐศาสตร์ จากมหาวิทยาลัยอินดีแอนา สหรัฐ สมรสกับนางชวลี พึ่งแสง มีบุตร 2 คน
การทำงาน

จริญญา พึ่งแสง รับราชการในสังกัดกระทรวงมหาดไทย จนได้รับแต่งตั้งเป็นปลัดจังหวัดราชบุรี รองผู้ว่าราชการจังหวัดสกลนคร ระหว่างปี พ.ศ. 2519 ถึงปี พ.ศ. 2522 รองผู้ว่าราชการจังหวัดพระนครศรีอยุธยา ในปี พ.ศ. 2523  และเป็นผู้ว่าราชการจังหวัดลำพูน ระหว่างปี พ.ศ. 2523 ถึงปี พ.ศ. 2527
ผลงานที่สำคัญของนายจริญญา ในระหว่างการเป็นผู้ว่าราชการจังหวัดลำพูน อาทิ การสร้างอนุสาวรีย์พระนางจามเทวี การผลักดันการจัดตั้งนิคมอุตสาหกรรม  เป็นต้น
หลังเกษียณอายุราชการ นายจริญญา ได้เล่นการเมืองโดยการเข้าร่วมงานกับพรรคประชาธิปัตย์ และได้รับเลือกตั้งเป็นสมาชิกสภาผู้แทนราษฎรจังหวัดลำพูน ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ต่อมาในปี พ.ศ. 2531 ได้แยกตัวออกจากพรรคประชาธิปัตย์ พร้อมกับกลุ่ม 10 มกรา
ถึงแก่อนิจกรรม

จริญญา พึ่งแสง เสียชีวิตเมื่อวันที่ 7 พฤษภาคม พ.ศ. 2542
เครื่องราชอิสริยาภรณ์

พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2527 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2513 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2509 –  เหรียญราชการชายแดน (ช.ด.)
พ.ศ. 2515 –  เหรียญจักรพรรดิมาลา (ร.จ.พ.)
พ.ศ. 2514 –  เหรียญลูกเสือสดุดี ชั้นที่ 1
พ.ศ. 2527 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. ไม่ปรากฎ –  เหรียญกาชาดสมนาคุณ ชั้นที่ 1 (เหรียญทอง)
สนธิสัญญาแวร์ซาย (ค.ศ. 1871)

สำหรับความหมายอื่น ดูที่ สนธิสัญญาแวร์ซาย (แก้ความกำกวม)
| --- | --- |
ราชนิตยสารกฎหมายของเยอรมนี ค.ศ. 1871
ประเภท: สนธิสัญญาทวิภาคี
วันลงนาม: 26 กุมภาพันธ์ ค.ศ. 1871
ที่ลงนาม: ปารีส สาธารณรัฐฝรั่งเศส
ผู้ลงนาม:  อ็อทโท ฟ็อน บิสมาร์ค    อาดอลฟ์ ตีแยร์
ภาคี:  จักรวรรดิเยอรมัน    สาธารณรัฐฝรั่งเศส
ภาษา: ฝรั่งเศส
สนธิสัญญาแวร์ซาย (ฝรั่งเศส: Traité de Versailles; เยอรมัน: Vorfrieden von Versailles; อังกฤษ: Treaty of Versailles) เป็นสนธิสัญญาทวิภาคีที่ลงนามระหว่างอาดอลฟ์ ตีแยร์แห่งสาธารณรัฐฝรั่งเศสที่ 3 กับอ็อทโท ฟ็อน บิสมาร์คแห่งจักรวรรดิเยอรมัน เมื่อวันที่ 26 กุมภาพันธ์ ค.ศ. 1871 ซึ่งเป็นการยุติสงครามฝรั่งเศส-ปรัสเซีย
ดูเพิ่ม

การสงบศึกแวร์ซาย - เมื่อวันที่ 28 มกราคม ค.ศ. 1871
สนธิสัญญาแฟรงก์เฟิร์ต - เมื่อวันที่ 10 พฤษภาคม ค.ศ. 1871
แหล่งข้อมูลอื่น

The Franco-German Boundary of 1871
The Republic and the Iron Chancellor: The Pattern of Franco-German Relations, 1871-1890
| ด ค กความสัมพันธ์ระหว่างประเทศ (1814–1919) |
| --- | --- |
มหาอำนาจ:  ออสเตรีย-ฮังการี  ฝรั่งเศส  เยอรมนี  อิตาลี  ญี่ปุ่น  รัสเซีย  สหราชอาณาจักร  สหรัฐ 
พันธมิตร:  ไตรพันธมิตร ทวิพันธมิตร  ไตรภาคี พันธมิตรฝรั่งเศส-รัสเซีย  ความตกลงฉันทไมตรี  ความตกลงอังกฤษ-รัสเซีย  พันธมิตรอังกฤษ-ญี่ปุ่น  สันนิบาตสามจักรพรรดิ  พันธมิตรแปดชาติ  สันนิบาตบอลข่าน 
แนวโน้ม:  การล่มสลายของจักรวรรดิออตโตมัน ปัญหาตะวันออก  ปากส์บริตันนิกา  ลัทธิจักรวรรดินิยมใหม่ ลัทธิอาณานิคมในทวีปแอฟริกา  ในเอเชีย เดอะเกรตเกม  การแย่งชิงประเทศจีน  Open Door Policy  ยุคเมจิ  อุดมการณ์รวมกลุ่มสลาฟ  การฟื้นสัมพันธไมตรีใหญ่ 
สนธิสัญญา และ ข้อตกลง:  การประชุมใหญ่แห่งเวียนนา  สนธิสัญญาแวร์ซาย (1871) สนธิสัญญาแฟรงก์เฟิร์ต  สนธิสัญญาเบอร์ลิน  สนธิสัญญาประกันพันธไมตรี  สนธิสัญญาปารีส  สนธิสัญญาโควิสโท  ข้อตกลงทาฟต์-คะสึระ  สนธิสัญญาอึลซา  สนธิสัญญาผนวกดินแดนญี่ปุ่น–เกาหลี  ความตกลงรักโกนีจี  ความตกลงฝรั่งเศส-รัสเซีย ค.ศ. 1917 
เหตุการณ์:  การก่อตั้งโรมาเนีย  การรวมชาติเยอรมัน  การรวมชาติอิตาลี  วิกฤตการณ์ครั้งใหญ่ทางตะวันออก  การประชุมใหญ่เบอร์ลิน  การประชุมเบอร์ลิน  การเยือนของกองทัพเรือครอนสตัดท์–ตูลง  เวลโพลีทิค  การแข่งขันอาวุธนาวี อังกฤษ-เยอรมนี เดรดนอต  กฎหมายนาวิกเยอรมัน  ออสเตรีย-อิตาลี  อเมริกาใต้  เหตุการณ์ฟาโชดา  ผนวกดินแดนฮาวาย  การปิดล้อมกองทัพเรือเวเนซุเอลา  ข้อพิพาทเขตแดนอะแลสกา  วิกฤตการณ์โมร็อกโกครั้งที่หนึ่ง  การประชุมอัลเจอซิรัส  วิกฤตการณ์อกาดีร์ สนธิสัญญาเฟซ  วิกฤตการณ์บอสเนีย  วิกฤตการณ์เดือนกรกฎาคม 
สงคราม:  ฝรั่งเศส-ปรัสเซีย  รัสเซีย-ตุรกี  อังกฤษ–ซูลู  อังกฤษ-อียิปต์  จีน-ฝรั่งเศส  อังกฤษ–พม่าครั้งที่สาม  จีน–ญี่ปุ่นครั้งที่หนึ่ง  อิตาลี-อะบิสซิเนียครั้งที่หนึ่ง  อังกฤษ–แซนซิบาร์  สเปน–สหรัฐ  สงครามกล้วย  ฟิลิปปินส์–สหรัฐ  กบฏนักมวย  บูร์ครั้งที่สอง  รัสเซีย–ญี่ปุ่น  อิตาลี-ตุรกี  บอลข่าน ครั้งที่หนึ่ง  ครั้งที่สอง  กบฏแอลเบเนีย ครั้งที่หนึ่ง  ครั้งที่สอง  ครั้งที่สาม  สงครามโลกครั้งที่หนึ่ง
ประเทศเยอรมนีในโอลิมปิกฤดูร้อน 2008

สหพันธ์สาธารณรัฐเยอรมนี เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ เมืองปักกิ่ง สาธารณรัฐประชาชนจีนระหว่างวันที่ 8 สิงหาคม – 24 สิงหาคม พ.ศ. 2543
โรงเรียนนาด้วงวิทยา

| โรงเรียนนาด้วงวิทยา Naduang Wittaya School |
| --- | --- |

ที่ตั้ง
เลขที่ 64 หมู่ที่ 6 ถนนเลย-นาด้วง ตำบลนาด้วง อำเภอนาด้วง จังหวัดเลย 42210 ประเทศไทย 
ข้อมูล
ชื่ออื่น: น.ด.ว. / NDW
ประเภท: โรงเรียนมัธยมศึกษาขนาดกลาง
คำขวัญ: สุวิชาโน ภวัง โหติ   (ผู้รู้ดีเป็นผู้เจริญ) 
ศาสนา: พุทธ
สถาปนา: 20 พฤษภาคม พ.ศ. 2520; 47 ปีก่อน (2520-05-20)
ผู้ก่อตั้ง: กรมสามัญศึกษา
เขตการศึกษา: เลย-หนองบัวลำภู
หน่วยงานกำกับ: สำนักงานเขตพื้นที่การศึกษามัธยมศึกษาเขต 19
รหัส: 1042520460
ผู้อำนวยการ: นายธราภพ วีระประทีป
จำนวนนักเรียน: 771 คน   (ข้อมูล ณ วันที่ 10 มิถุนายน 2567)
ภาษาที่ใช้เป็นสื่อการสอน: ภาษาที่มีการเรียนการสอน  ภาษาไทย  ภาษาอังกฤษ  ภาษาจีน
สี:    เทา-ทอง
เพลง: มาร์ชโรงเรียนนาด้วงวิทยา
ต้นไม้ประจำโรงเรียน: ต้นพญาสัตบรรณ
เว็บไซต์: http://www.ndw.ac.th
โรงเรียนนาด้วงวิทยา (อังกฤษ: Naduang Wittaya School; อักษรย่อ: น.ด.ว.) หรือเรียกอย่างย่อว่า นาด้วง เป็นโรงเรียนมัธยมศึกษาขนาดกลางในจังหวัดเลย เปิดการเรียนการสอนชั้นมัธยมศึกษาตอนต้นและชั้นมัธยมศึกษาตอนปลายแบบสหศึกษาประจำอำเภอนาด้วง จังหวัดเลย สังกัดสำนักงานเขตพื้นที่การศึกษามัธยมศึกษาเขต 19 เครือข่ายพัฒนาคุณภาพการศึกษา สหวิทยาเขตหลักเมืองเลย สำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติ

โรงเรียนนาด้วงวิทยา ก่อตั้งวันที่ 20 พฤษภาคม พ.ศ. 2520 แรกเริ่มใช้ศาลาการเปรียญวัดเวียงล้อมเป็นที่ทำการเรียนการสอนเป็นการชั่วคราว โดยเปิดรับนักเรียนชั้นมัธยมศึกษาปีที่1 จำนวน  3 ห้องเรียน มีนักเรียนทั้งหมด  95  คน มีนายถนอม จันทนา ศึกษาธิการกิ่งอำเภอนาด้วง รักษาการครูใหญ่ ต่อมากรมสามัญศึกษาได้แต่งตั้งให้นายธวัชชัย ศรีภูมิสวัสดิ์ อาจารย์ 1 โรงเรียนศรีสงครามวิทยา อำเภอวังสะพุง จังหวัดเลย  มาดำแรงตำแหน่งครูใหญ่มาดำรงตำแหน่งครูใหญ่ หลังจากก่อตั้งโรงเรียนได้ 1 ปี โรงเรียนได้รับบริจาคที่ดินเพื่อปรับสภาพที่ตั้งโรงเรียนจากชาวบ้านซึ่งเป็นที่ที่โรงเรียนตั้งอยู่ในปัจจุบัน เป็นเนื้อที่ทั้งหมด 78 ไร่ 2 งาน 80 ตารางวา
ปัจจุบันโรงเรียนนาด้วงวิทยา นายประเสริฐ อินทรมณีพันธ์ เป็นผู้อำนวยการ โดยโรงเรียนเปิดทำการเรียนการสอนในระดับช่วงชั้นที่ 3 และช่วงชั้นที่ 4 มีอาคารเรียนทั้งหมด จำนวน 3 หลัง อาคารโรงฝึกงาน 2 หลัง อาคารหอประชุม 1 หลัง โรงอาหาร 1 หลัง โรงเรียนนาด้วงวิทยา เป็นโรงเรียนมัธยมศึกษาขนาดกลาง ประจำอำเภอนาด้วง จังหวัดเลย
สถานที่ภายในโรงเรียน

โรงเรียนนาด้วงวิทยามีอาคารเรียน 3 หลัง อาคารปฏิบัติการ 2 หลัง อาคารชั่วคราว 1 หลัง หอประชุม 1 หลัง และสถานที่ต่าง ๆ ดังนี้
หอประชุม
อาคาร 1
อาคาร 2
อาคาร 3
อาคารหมวดคหกรรม
อาคารหมวดทัศนศิลป์
โรงอาหาร
สนามฟุตบอล
ลานกิจกรรม
แหล่งข้อมูลอื่น

เว็บไซต์โรงเรียนนาด้วงวิทยา เก็บถาวร 2018-09-16 ที่ เวย์แบ็กแมชชีน
เว็บไซต์สำนักงานเขตพื้นที่การศึกษามัธยมศึกษาเขต 19 สพฐ เก็บถาวร 2020-11-27 ที่ เวย์แบ็กแมชชีน
เคลลี โรว์แลนด์

สำหรับอัลบั้มลำดับที่สามของเธอ ดูที่ เคลลี โรว์แลนด์ (อัลบั้ม)
| เคลลี โรว์แลนด์ |
| --- | --- |
เคลลี โรว์แลนด์ที่งานเปิดตัวภาพยนตร์วันวิบัติจันทร์ถล่มโลก ในปี ค.ศ. 2022
ข้อมูลพื้นฐาน
ชื่อเกิด: เคเลนเดรีย ทรีน โรว์แลนด์
เกิด: 11 กุมภาพันธ์ ค.ศ. 1981
แนวเพลง: อาร์แอนด์บี,โซล ,ป็อป
อาชีพ: นักร้อง นักเขียนเพลง นักเต้น และนักแสดง
ช่วงปี: 1990-ปัจจุบัน
ค่ายเพลง: Columbia (อดีต), Republic (ปัจจุบัน)

เว็บไซต์: KellyRowlandOnline.com
เคเลนเดรีย ทรีน โรว์แลนด์ (อังกฤษ: Kelendria Trene Rowland) เกิดเมื่อวันที่ 11 กุมภาพันธ์ ค.ศ. 1981 เป็นนักร้องแนวอาร์แอนด์บีชาวอเมริกัน นักเขียนเพลง นักเต้น และนักแสดง เป็นสมาชิกวงอาร์แอนด์บีที่มีชื่อเสียง วงเดสทินีส์ไชลด์
เธอได้มีผลงานเดี่ยวชุดแรก  “Simply Deep” ที่มียอดขายกว่า 2.5 ล้านก๊อปปี้ และมีเพลงดังอย่าง “Dilemma” ที่เธอร้องคู่กับ Nelly จนกลายเป็นเพลงฮิตอันดับ 1 ในชาร์ทบิลบอร์ด 10 สัปดาห์ซ้อน และยังคว้ารางวัลแกรมมีมาครองได้อีกด้วย 
นอกจากนี้เคลลี ยังเคยเดินทางมาเป็นพิธีกรในงานประกาศรางวัลเอ็มทีวี เอเชีย อวอร์ดส 2006 ที่กรุงเทพ คู่กับหวังลี่หง นักร้องจากไต้หวันอีกด้วย
ผลงานเดี่ยวชุดที่ 2 “Ms. Kelly” (มิส เคลลี่)ในอัลบั้มนี้เคลลีได้ร่วมงานกับศิลปิน, ทีมงานนักแต่งเพลงและโปรดิวเซอร์ระดับซุปเปอร์สตาร์มากมาย อาทิเช่น Polow Da Don (ผู้อยู่เบื้องหลังความสำเร็จของเพลง “London Bridge” ของ เฟอร์กี้), Sean Garrett (จากซิงเกิลฮิต “Ring The Alarm” ของ บียอนเซ่ และ “Yeah” ของอัชเชอร์), Scott Storch (ที่เคยร่วมงานกับ บียอนเซ่, คริสติน่า อากีเลร่า และ 50 เซ็นต์), Rockwilder (ที่เคยร่วมงานกับเดสทินีส์ไชลด์, เจย์-ซี, มิสซี เอลเลียต) และ Billy Mann (ที่เคยร่วมงานกับสติง, เซลีน ดิออน , ริคกี้ มาร์ติน) โดยซิงเกิลแรกในอัลบั้มนี้ได้แก่ “Like This” ที่ได้แขกรับเชิญอย่าง Eve ร่วมเติมสีสันให้กับเพลงนี้อีกด้วย และในปี 2010 ได้ร่วมงานกับ David Guetta ดีเจและโปรดิวเซอร์ชื่อดัง ผลิตเพลง When Love Take Over ออกมายอดดาวน์โหลดมากกว่า 10 ล้านดาวน์โหลด และต่อมาในปี 2011 ได้ปล่อยอัลบั้มใหม่ชุดที่ 3 "Here I Am" ด้วยเพลงเปิดตัว "Motivation" ซึ่งได้ แรบเปอร์ชื่อดังอย่าง Lil Wayne มาสร้างสีสันในเพลงนี้ด้วย และผลงานชุดนี้ เป็นการร่วมงานกันกับ ต้นสังกัดใหม่ UMG Record ภายใต้ Universal Music America และได้ร่วมงานกับโปรดิวเซอร์ชื่อดัง อาทิ Rodney Jerkins, Guetta, Jim Jonsin, Hit-boy, RedOne และ The Runners ซึ่งเพลง Motivation นั้นได้ไต่อันดับใน Billboard Top 100 ด้วย
มิถุนายน 2014 บียอนเซ่และเคลลี โรว์แลนด์ ได้ร่วมงานกับ มิเชลล์ วิลเลียมส์ เพื่อนร่วมวงเดสทินีส์ไชลด์อีกครั้ง ในซิงเกิล Say Yes เป็นซิงเกิลของมิเชลล์ ภายใต้ค่ายเพลงอิสระ เอ็นเตอร์เทนเมนต์วัน (อีวัน)
แหล่งข้อมูลอื่น

เว็บไซต์ทางการ
เคลลี โรว์แลนด์ ที่อินเทอร์เน็ตมูวีเดตาเบส
เคลลี โรว์แลนด์ ที่เฟซบุ๊ก
เคลลี โรว์แลนด์ ที่เอกซ์ (ทวิตเตอร์)
เคลลี โรว์แลนด์ ที่อินสตาแกรม
เคลลี โรว์แลนด์ ที่ติ๊กต็อก
| ด ค กเดสทินีส์ไชลด์ |
| --- | --- |
บียอนเซ่ โนวส์  ·  ลาทาเวีย โรเบอร์ซัน  ·  เคลลี โรว์แลนด์  ·  เลโทยา ลักเค็ตต์  ·  ฟาร์ร่าห์ แฟรนกลิน  ·  มิเชลล์ วิลเลียมส์
สตูดิโออัลบั้ม: เดสทินีส์ไชลด์  ·  เดอะไรติงส์ออนเดอะวอลล์  ·  เซอร์ไวเวอร์  ·  8 เดส์ออฟคริสต์มาส  ·  เดสทินีฟูล์ฟิลด์
อัลบั้มอื่นๆ: ซิงเกิลรีมิกซ์แทร็กส์  ·  เลิฟ: เดสทินี  ·  ดิสอิสเดอะรีมิกซ์  ·  นัมเบอร์วันส์  ·  แมททิว โนวส์แอนด์มิวสิกเวิลด์พรีเซนต์วอล.1: เลิฟเดสทินี
คอนเสิร์ตทัวร์: เดสทินีส์ไชลด์เวิลด์ทัวร์  ·  เดสทินีฟูลฟิลด์ ... แอนด์เลิฟวิง'อิท
ดีวีดี: เดอะแพลตินัมส์ออนเดอะวอล  ·  เวิลด์ทัวร์  ·  ไลฟ์อินแอตแลนตา
ซิงเกิล: "โนโนโน"   ·  "วิทมี"   ·   "เก็ตออนเดอะบัส"   ·   "บิลส์, บิลส์, บิลส์"   ·   "บักอะบู"   ·   "เซย์มายเนม"   ·   "จัมปิน', จัมปิน'"   ·   "อินดีเพนเด็นท์วูเมน"   ·   "เซอร์ไวเวอร์"   ·   "บูตีลิเชียส"   ·   "อีโมชัน"   ·   "นาสตีเกิร์ล"   ·   "8 เดส์ออฟคริสต์มาส"   ·   "รูดอล์ฟเดอะเรด-โนเสดเรนเดียร์"   ·   "ลอสมายบรีท"   ·   "โซลเจอร์"   ·   "เกิร์ล"   ·   "คาเตอร์ 2 ยู"   ·   "สแตนด์อัพฟอร์เลิฟ"
บทความที่เกี่ยวข้อง: ผลงาน  ·  รางวัล
อำเภอห้วยยอด

| อำเภอห้วยยอด |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Huai Yot
คำขวัญ: ห้วยยอดเมืองตรัง เค้กลือเลื่องทั่วทิศ งามวิจิตรถ้ำเล เสน่ห์โตนคลาน ตำนานเขาปินะ กรุพระวัดหาร เล่าขาน เลสองห้อง ถิ่นทองแดนธรรม
แผนที่จังหวัดตรัง เน้นอำเภอห้วยยอด
พิกัด: 7°34′18″N 99°20′42″E﻿ / ﻿7.57167°N 99.34500°E﻿ / 7.57167; 99.34500
ประเทศ:  ไทย
จังหวัด: ตรัง
พื้นที่
 • ทั้งหมด: 747.25 ตร.กม. (288.51 ตร.ไมล์)
ประชากร (2564)
 • ทั้งหมด: 93,996 คน
 • ความหนาแน่น: 125.79 คน/ตร.กม. (325.8 คน/ตร.ไมล์)
รหัสไปรษณีย์ : 92130, 92190  (เฉพาะตำบลปากแจ่มและตำบลลำภูรา) , 92210  (เฉพาะตำบลนาวง ตำบลบางดี ตำบลบางกุ้ง และตำบลวังคีรี) 
รหัสภูมิศาสตร์: 9206
ที่ตั้งที่ว่าการ: ที่ว่าการอำเภอห้วยยอด ถนนเพชรเกษม ตำบลห้วยยอด อำเภอห้วยยอด จังหวัดตรัง 92130
 ส่วนหนึ่งของสารานุกรมประเทศไทย
ห้วยยอด เป็นอำเภอเก่าแก่อำเภอหนึ่งในจังหวัดตรัง ที่มีชื่อเรียกว่า "ห้วยยอด" เนื่องมาจากภูมิประเทศของอำเภอห้วยยอด โดยคำว่า "ห้วย" หมายถึง ลำห้วยต่าง ๆ ซึ่งเป็นสาขาของแม่น้ำตรัง อันเป็นแม่น้ำสายหลักของจังหวัดที่พาดผ่านพื้นที่ส่วนต่าง ๆ ของอำเภอ ส่วนคำว่า "ยอด" หมายถึง ยอดเขาที่เรียงรายตลอดแนวทางด้านทิศตะวันออกของอำเภอ ซึ่งเรียกว่า ภูเขาบรรทัด โดยพื้นที่ห้วยน้ำและยอดเขาสลับกันไปมา จึงได้เรียกว่าห้วยยอดมาจนปัจจุบัน
ประวัติ

จากข้อมูลที่ค้นพบตั้งแต่ปี พ.ศ. 2355 ในรัชสมัยพระบาทสมเด็จพระนั่งเกล้าเจ้าอยู่หัว พื้นที่ปกครองของอำเภอห้วยยอดถูกแบ่งออกเป็น 2 ส่วน โดยพื้นที่ฝั่งตะวันตกของแม่น้ำตรัง ได้แก่ บ้านเขาปินะ บ้านบางกุ้ง บ้านท่าประดู่ บ้านควน บ้านหนองหงษ์ บ้านเขาขาด บ้านหนองไม้แก่น บ้านหนองแค และพื้นที่ฝั่งตะวันออกของแม่น้ำตรังบางส่วน ได้แก่ บ้านในเตา ขึ้นอยู่กับเมืองนครศรีธรรมราช ส่วนพื้นที่ฝั่งตะวันออกของแม่น้ำตรังส่วนใหญ่ ขึ้นอยู่กับเมืองตรัง
ในสมัยพระบาทสมเด็จพระจุลจอมเกล้าเจ้าอยู่หัว พระองค์เสด็จประพาสเมืองตรัง ปรากฏว่ามีกรรมกรจีนจำนวนมากจากเกาะปีนัง เข้ามาทำเหมืองแร่ดีบุกที่บ้านท่ามะปราง ทำให้ชุมชนบริเวณนั้นเจริญมากขึ้น และเกิดตลาดแห่งแรกที่บ้านท่ามะปราง ต่อมามีเรือขุดแร่ของฝรั่งมาทำการขุดแร่แถวหน้าวัดห้วยยอด จึงทำให้ชุมชนบริเวณอำเภอห้วยยอดเจริญขึ้นตั้งแต่นั้นมา
ต่อมา พ.ศ. 2423 ทางราชการได้โอนเมืองตรังไปขึ้นตรงต่อกรุงเทพฯ จึงได้โอนพื้นที่ทางฝั่งตะวันตกของแม่น้ำตรังมาขึ้นกับเมืองตรังด้วย ทำให้เกิดแขวงขึ้น 4 แขวง คือ แขวงบางกุ้ง แขวงบ้านนา แขวงปากคม แขวงเขาขาว จนกระทั่งปี พ.ศ. 2430 จึงได้รวมท้องที่บ้างส่วนของเมืองนครศรีธรรมราชทางฝั่งตะวันตกของแม่น้ำตรังเป็น อำเภอเขาขาว ขึ้น โดยตั้งที่ว่าการอำเภอที่ตำบลเขาขาว ต่อมาจึงได้ย้ายที่ทำการอำเภอมาตั้งอยู่ที่ตำบลน้ำพราย ซึ่งเป็นที่ตั้งของที่ว่าการอำเภอในปัจจุบันนี้ แต่ยังเป็นชื่ออำเภอเขาขาว ต่อมาได้แยกพื้นที่ตำบลน้ำพรายบริเวณที่ตั้งที่ว่าการอำเภอออกมาตั้งเป็นตำบลใหม่ ให้ชื่อว่า "ตำบลห้วยยอด" ดังนั้นในปี พ.ศ. 2455 จึงเปลี่ยนชื่ออำเภอเป็น อำเภอห้วยยอด เพื่อให้ตรงกับชื่อตำบลที่ตั้งที่ว่าการอำเภอ ในปี พ.ศ. 2460 ได้เปลี่ยนชื่อเป็นอำเภอเขาขาวอีกครั้ง และในปี พ.ศ. 2482 จึงได้เปลี่ยนมาเป็นอำเภอห้วยยอดจนกระทั่งปัจจุบัน
เดิมเขตการปกครองในจังหวัดตรังมีเพียง 6 อำเภอ และอำเภอห้วยยอดเป็นอำเภอเดียวที่ไม่มีพื้นที่ติดทะเล เนื่องพื้นฐานเศรษฐกิจของอำเภอห้วยยอดมาจากการทำเหมืองแร่ดีบุก เมื่อจำนวนประชากรมากขึ้น จึงได้มีการแยกส่วนการปกครองของจังหวัดเพิ่มขึ้น และเมื่อ วันที่ 1 เมษายน พ.ศ. 2534 ได้แยกส่วนหนึ่งของอำเภอห้วยยอด ได้แก่ ตำบลควนเมา ตำบลคลองปาง ตำบลหนองบัว ตำบลหนองปรือ และตำบลเขาไพรออกไปเป็นอำเภอรัษฎา ตามประกาศกระทรวงมหาดไทย
ภูมิศาสตร์ > ที่ตั้งและอาณาเขต

อำเภอห้วยยอดตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอบางขัน (จังหวัดนครศรีธรรมราช) และอำเภอรัษฎา
ทิศตะวันออก ติดต่อกับอำเภอทุ่งสง อำเภอชะอวด (จังหวัดนครศรีธรรมราช) อำเภอป่าพะยอม และอำเภอศรีบรรพต (จังหวัดพัทลุง)
ทิศใต้ ติดต่อกับอำเภอเมืองตรัง
ทิศตะวันตก ติดต่อกับอำเภอวังวิเศษ
ภูมิศาสตร์ > ภูมิประเทศ

สภาพพื้นที่โดยส่วนใหญ่เป็นที่ดอนลาดจากเทือกเขาบรรทัดทางทิศตะวันออก ทิศตะวันออกเฉียงเหนือ และทิศเหนือ
ภูเขา เป็นภูเขาจากทิวเขาบรรทัด ส่วนใหญ่อยู่ในตำบลในเตา ตำบลท่างิ้ว ตำบลเขาปูน และตำบลปากแจ่ม
แม่น้ำ ได้แก่ แม่น้ำตรัง ซึ่งต้นน้ำเกิดจากเทือกเขาบรรทัด ในเขตจังหวัดนครศรีธรรมราช ไหลผ่านตำบลต่าง ๆ ของอำเภอห้วยยอด หลายตำบล ผ่านอำเภอเมืองตรังและอำเภอกันตังออกทะเลด้านมหาสมุทรอินเดีย ราษฎรสามารถใช้ในเกษตรกรรม และในฤดูฝนเมื่อฝนตกหนักทำให้น้ำหลากผ่านแม่น้ำตรังทำให้เกิดอุทกภัยในตำบลต่าง ๆ ของอำเภอ
อำเภอห้วยยอดอยู่ทางทิศเหนือของจังหวัดตรัง ห่างจากตัวจังหวัดประมาณ 28 กิโลเมตร ตั้งอยู่ที่ตำบลห้วยยอดในเขตเทศบาลตำบลห้วยยอด ตัวอำเภอมีพื้นที่ประมาณ 762.63 ตารางกิโลเมตร
ภูมิศาสตร์ > ภูมิอากาศ

พื้นที่อำเภอห้วยยอดได้รับอิทธิพลลมมรสุมตะวันตกเฉียงใต้และลมมรสุมตะวันออก ฝนจะเริ่มตกประมาณเดือนพฤษภาคม และจะมีฝนตกระหว่างเดือนสิงหาคมถึงเดือนธันวาคม เป็นการเข้าสู่ฤดูฝน ตั้งแต่ช่วงเดือนกุมภาพันธ์ จะย่างเข้าสู่ฤดูร้อนไปจนถึงเดือนมิถุนายน
การแบ่งเขตการปกครอง > การปกครองส่วนภูมิภาค

อำเภอห้วยยอดแบ่งพื้นที่การปกครองออกเป็น 16 ตำบล 133 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | แผนที่ |
| --- | --- | --- | --- | --- | --- |
| 1. | ห้วยยอด | Huai Yot | 5 | 9,807 |   |
| 2. | หนองช้างแล่น | Nong Chang Laen | 12 | 8,572 |   |
| 5. | บางดี | Bang Di | 12 | 8,410 |   |
| 6. | บางกุ้ง | Bang Kung | 9 | 5,591 |   |
| 7. | เขากอบ | Khao Kop | 12 | 8,311 |   |
| 8. | เขาขาว | Khao Khao | 7 | 3,977 |   |
| 9. | เขาปูน | Khao Pun | 7 | 5,037 |   |
| 10. | ปากแจ่ม | Pak Chaem | 7 | 5,152 |   |
| 11. | ปากคม | Pak Khom | 7 | 3,489 |   |
| 14. | ท่างิ้ว | Tha Ngio | 8 | 4,983 |   |
| 15. | ลำภูรา | Lamphu Ra | 10 | 5,771 |   |
| 16. | นาวง | Na Wong | 11 | 6,675 |   |
| 17. | ห้วยนาง | Huai Nang | 8 | 6,067 |   |
| 19. | ในเตา | Nai Tao | 4 | 3,071 |   |
| 20. | ทุ่งต่อ | Thung To | 8 | 3,891 |   |
| 21. | วังคีรี | Wang Khiri | 6 | 4,884 |   |
หมายเลขที่หายไปเป็นรหัสของตำบลที่แยกไปขึ้นกับอำเภอรัษฎา
การแบ่งเขตการปกครอง > การปกครองส่วนท้องถิ่น

ท้องที่อำเภอห้วยยอดประกอบด้วยองค์กรปกครองส่วนท้องถิ่น 19 แห่ง ได้แก่
เทศบาลตำบลห้วยยอด ครอบคลุมพื้นที่บางส่วนของตำบลห้วยยอดและตำบลเขาปูน
เทศบาลตำบลนาวง ครอบคลุมพื้นที่บางส่วนของตำบลนาวง ตำบลบางดี ตำบลบางกุ้ง และตำบลวังคีรี
เทศบาลตำบลลำภูรา ครอบคลุมพื้นที่บางส่วนของตำบลลำภูรา
เทศบาลตำบลท่างิ้ว ครอบคลุมพื้นที่ตำบลท่างิ้วทั้งตำบล
เทศบาลตำบลห้วยนาง ครอบคลุมพื้นที่ตำบลห้วยนางทั้งตำบล
องค์การบริหารส่วนตำบลห้วยยอด ครอบคลุมพื้นที่ตำบลห้วยยอด (นอกเขตเทศบาลตำบลห้วยยอด)
องค์การบริหารส่วนตำบลหนองช้างแล่น ครอบคลุมพื้นที่ตำบลหนองช้างแล่นทั้งตำบล
องค์การบริหารส่วนตำบลบางดี ครอบคลุมพื้นที่ตำบลบางดี (นอกเขตเทศบาลตำบลนาวง)
องค์การบริหารส่วนตำบลบางกุ้ง ครอบคลุมพื้นที่ตำบลบางกุ้ง (นอกเขตเทศบาลตำบลนาวง)
องค์การบริหารส่วนตำบลเขากอบ ครอบคลุมพื้นที่ตำบลเขากอบทั้งตำบล
องค์การบริหารส่วนตำบลเขาขาว ครอบคลุมพื้นที่ตำบลเขาขาวทั้งตำบล
องค์การบริหารส่วนตำบลเขาปูน ครอบคลุมพื้นที่ตำบลเขาปูน (นอกเขตเทศบาลตำบลห้วยยอด)
องค์การบริหารส่วนตำบลปากแจ่ม ครอบคลุมพื้นที่ตำบลปากแจ่มทั้งตำบล
องค์การบริหารส่วนตำบลปากคม ครอบคลุมพื้นที่ตำบลปากคมทั้งตำบล
องค์การบริหารส่วนตำบลลำภูรา ครอบคลุมพื้นที่ตำบลลำภูรา (นอกเขตเทศบาลตำบลลำภูรา)
องค์การบริหารส่วนตำบลนาวง ครอบคลุมพื้นที่ตำบลนาวง (นอกเขตเทศบาลตำบลนาวง)
องค์การบริหารส่วนตำบลในเตา ครอบคลุมพื้นที่ตำบลในเตาทั้งตำบล
องค์การบริหารส่วนตำบลทุ่งต่อ ครอบคลุมพื้นที่ตำบลทุ่งต่อทั้งตำบล
องค์การบริหารส่วนตำบลวังคีรี ครอบคลุมพื้นที่ตำบลวังคีรี (นอกเขตเทศบาลตำบลนาวง)
ประชากร

อำเภอห้วยยอดมีจำนวนประชากรทั้งสิ้น 90,931 คน ชาย จำนวน 45,487 คน หญิงจำนวน 45,444 คน ความหนาแน่นของประชากร 121.69 คน/ตารางกิโลเมตร (สำรวจเมื่อเดือนธันวาคม 2548)
ประชากรส่วนใหญ่ประกอบอาชีพทำสวนยางพารา ทำสวนปาล์ม และทำนา อาชีพเสริม ได้แก่ ทำไร่และทำสวนผลไม้
สถานที่ที่น่าสนใจ > ตำบลห้วยยอด

สถานีรถไฟห้วยยอด
สถานีรถไฟห้วยยอด เดิมเป็นอาคารไม้ขนาดเล็ก ต่อมาทำการขยายต่อเติมที่พักผู้โดยสารเมื่อ พ.ศ. 2510 บริเวณลานจอดรถด้านหน้าสถานีและที่ทำการแขวงบำรุงทางห้วยยอด มีรถซ่อมบำรุงทางของเก่าตั้งแต่สมัยก่อนสงครามโลกจอดเป็นอนุสรณ์อยู่กลางวงเวียนขนาดเล็ก
เทศกาลกินเจ
อำเภอห้วยยอดมีการจัดเทศกาลกินเจซึ่งถือปฏิบัติกันมายาวนาน โดยมีศาลเจ้า (โรงพระ) ที่เป็นที่รู้จัก ได้แก่ ศาลเจ้าแม่กวนอิมและศาลเจ้ากิมอ๋องซึ่งตั้งอยู่ในรั้วเดียวกัน ที่นี่จะมีการกินเจปีละ 2 ครั้ง ครั้งแรกประมาณเดือนสิงหาคม กินเจเนื่องในโอกาสวันเกิดเจ้าแม่กวนอิม โดยมีระยะเวลา 7 วัน ส่วนครั้งที่สองก็คือช่วงเทศกาลกินเจที่เรารู้จักกันทั่วประเทศ คนห้วยยอดจะเรียกกินเจนี้ว่ากินเจของกิวอ๋อง
น้ำตกโตนคลาน
น้ำตกโตนคลาน เป็นน้ำตกขนาดเล็ก เกิดขึ้นจากป่าต้นน้ำในแนวเทือกเขาบรรทัด มีน้ำไหลตลอดปี ตั้งอยู่ห่างจากตัวอำเภอประมาณ 5 กิโลเมตร
เขาพระยอด
เป็นสถานปฏิบัติธรรมที่เพิ่งจัดสร้างขึ้นใหม่ราวปี พ.ศ. 2545 เนื่องจากสถานปฏิบัติธรรมแห่งนี้ตั้งอยู่บนเชิงเขาขนาดเล็ก สามารถมีความเงียบสงบ และมองเห็นทิวทัศน์ของตัวอำเภอห้วยยอดจากมุมสูงได้ จึงเป็นอีกสถานที่ ที่ได้รับความนิยมทั้งจากนักปฏิบัติธรรม และนักท่องเที่ยวในการแวะขึ้นไป
สถานที่ที่น่าสนใจ > ตำบลเขากอบ

ถ้ำเลเขากอบ
ถ้ำเลเขากอบเป็นความมหัศจรรย์ของธรรมชาติที่ทำให้เกิดธารน้ำไหลตลอดถ้ำบนแผ่นดิน มีลักษณะเป็นภูเขาผาหินสูงชันสลับซับซ้อน มีลำคลองที่ไหลมาจากทิวเขาบรรทัด เมื่อไหลมาถึงบริเวณเขากอบจะแยกออกเป็น 3 สาย โดย 2 สายจะไหลอ้อมภูเขาและอีกสายหนึ่งจะไหลลอดถ้ำใต้ภูเขา ภายในถ้ำมีหินงอกหินย้อย ระยะทาง 4 กิโลเมตร องค์การบริหารส่วนตำบลเขากอบได้จัดเรือพายบริการนำเที่ยวชมความงามของถ้ำ ถือเป็นกิจกรรมท่องเที่ยวเชิงนิเวศของชุมชนในท้องถิ่น ค่าบริการเรือลำละ 200 บาทต่อ 6 คน หรือคนละ 30 บาท ใช้เวลาในการล่องเรือประมาณ 1 ชั่วโมง ล่องเรือได้ตั้งแต่เวลา 8.00-18.00 น. สอบถามรายละเอียดได้ที่องค์การบริหารส่วนตำบลเขากอบ โทร. 0 7520 6620, 0 7550 0088
การเดินทาง ห่างจากที่ว่าการอำเภอห้วยยอดไปตามถนนเพชรเกษมประมาณ 7 กิโลเมตร แยกซ้ายเข้าบ้านเขากอบประมาณ 700 เมตร
สถานที่ที่น่าสนใจ > ตำบลนาวง

วัดถ้ำเขาปินะ
ห่างจากถ้ำเลเขากอบไปบนถนนเพชรเกษม เป็นที่ตั้งของวัดถ้ำเขาปินะ บริเวณเขาปินะนี้ มีถ้ำขนาดใหญ่ซึ่งเดิมเป็นแหล่งที่อยู่ของค้างคาว ต่อมาได้มีพระภุดงค์มาพำนักและได้รับศรัทธาจากชาวบ้านสร้างกุฎิถวายบริเวณเชิงเขาแทน จึงได้ตั้งเป็นสำนักสงฆ์ และยกระดับเป็นวัดในเวลาต่อมา
สถานที่ที่น่าสนใจ > ตำบลบางดี

ทะเลสองห้อง
ทะเลสองห้องตั้งอยู่ที่ตำบลบางดี ห่างจากตัวอำเภอห้วยยอดประมาณ 27 กิโลเมตร โดยเดินทางไปตามถนนเพชรเกษม สายห้วยยอด-กระบี่ ถึงสามแยกท่ามะพร้าว แยกขวาไปอีก 12 กิโลเมตร เป็นแอ่งน้ำธรรมชาติกว้างใหญ่คล้ายทะเลสาบโอบล้อมด้วยภูเขาหลายลูก ดูสลับซับซ้อนและอุดมสมบูรณ์ด้วยไม้นานาชนิด ตอนกลางของแอ่งน้ำมีเขายื่นออกมาเกือบติดต่อกัน แบ่งแอ่งน้ำออกเป็น 2 ตอน จึงเป็นที่มาของชื่อทะเลสองห้อง
ค่ายลูกเสือไทยเฉลิมพระเกียรติ
ทะเลสองห้องยังเป็นที่ตั้งของค่ายลูกเสือไทยเฉลิมพระเกียรติ ซึ่งถือได้ว่าเป็นค่ายลูกเสือระดับชาติประจำภาคใต้อีกด้วย ค่ายลูกเสือแห่งนี้มีทัศนียภาพสวยงามของภูเขา และทะเลสาบสองห้อง มีอาคารประชุม ที่พัก สิ่งอำนวยความสะดวกสำหรับการอยู่ค่ายพักแรมพร้อม ตั้งอยู่ห่างจากตัวจังหวัดตรังเพียง 60 นาที สถานที่ติดต่อค่ายลูกเสือไทยเฉลิมพระเกียรติบ้านทะเลสองห้อง หมู่ที่ 10 ตำบลบางดี อำเภอห้วยยอด จังหวัดตรัง โทร. 0 7521 0258
วัดถ้ำเขาสาย
วัดถ้ำเขาสายเป็นวัดที่มีมาตั้งแต่โบราณ เป็นที่ตั้งเมืองตรังครั้งแรก มีบันทึกในประวัติศาสตร์เป็นหนังสือที่เขียนโดยทอเลมี นักปราชญ์ชาวกรีกซึ่งได้กล่าวถึง แม่น้ำไครโลนาส หมายถึง แม่น้ำตรัง แม่น้ำอัตตาบาส์ หมายถึง แม่น้ำตาปี แม่น้ำปะลันดา หมายถึง คลองโอ๊ก และคลองมีนในจังหวัดตรัง เป็น 1 ในแหล่งมวลสารวัตถุจากโบราณสถานและโบราณวัตถุที่พระบาทสมเด็จพระเจ้าอยู่หัวได้ทรงนำมาเป็นส่วนประกอบในการทำพระสมเด็จจิตรลดา
สถานที่ที่น่าสนใจ > ตำบลลำภูรา

วัดถ้ำพระพุทธ
เดิมชื่อวัดถ้ำพระ ตั้งอยู่เลขที่ 5/1 หมู่ที่ 6 บ้านถ้ำพระ ตำบลหนองบัว สังกัดคณะสงฆ์มหานิกาย มีที่ดินทั้งวัดเนื้อที่ 84 ไร่ 60 ตารางวา เป็น 1 ในแหล่งมวลสารวัตถุจากโบราณสถานและโบราณวัตถุที่พระบาทสมเด็จพระเจ้าอยู่หัวได้ทรงนำมาเป็นส่วนประกอบในการทำพระสมเด็จจิตรลดา
วัดถ้ำโสราษฎรประดิษฐ์
ตั้งอยู่หมู่ที่ 7 บ้านชายเขา ตำบลลำภูรา ทางเข้าอยู่ตรงข้ามกับกองพันทหารราบที่ 4 กรมทหารราบที่ 15 ค่ายพระยารัษฎานุประดิษฐ์ ที่ตั้งของวัดเป็นภูเขาสูงมีทางเดินขึ้นภูเขาเพื่อชมทิวทัศน์ของจังหวัดตรังโดยทั่วไปได้อย่างชัดเจน ภายในถ้ำสามารถเดินเข้าไปชมหินงอกหินย้อยได้ และถายในบริเวณวัดมีสถานที่กว้างสามารถจอดรถได้อย่างสะดวก ทั้งยังอยู่ในบริเวณเดียวกับเขตห้ามล่าสัตว์ป่าเขาน้ำพรายอีกด้วย
หมู่บ้านขนมเค้ก
ตำบลลำภูราเป็นแหล่งกำเนิดของเค้กขึ้นชื่อของจังหวัดตรัง ซึ่ง ม.ร.ว.ถนัดศรี สวัสดิวัฒน์ ได้เคยมาแวะชิมและแนะนำให้คนไทยได้รู้จัก เค้กขึ้นชื่อของลำภูรามีลักษณะที่ไม่เหมือนเค้กทั่วไปคือ   ตรงกลางของขนมเค้กจะมีช่องว่างตรงกลางเป็นวงกลม  ร้านจำหน่ายขนมเค้ก ได้แก่ เค้กขุกมิ่ง เค้กนำเก่ง เค้กศรียง เค้กศิริวรรณ เค้กช่อลดา ลำภูรา เป็นต้น
ธนาคาร

ธนาคารกรุงเทพ สาขาห้วยยอด (ตรัง)
ธนาคารทหารไทย สาขาห้วยยอด (ตรัง)
ธนาคารธนชาต 1 สาขาห้วยยอด (ตรัง)
ธนาคารธนชาต 2 สาขาห้วยยอด (ตรัง)
ธนาคารไทยพานิชย์ สาขาห้วยยอด (ตรัง)
ธนาคารออมสิน สาขาห้วยยอด (ตรัง)
ธนาคารเพื่อการเกษตรและสหกรณ์การเกษตร สาขาห้วยยอด (ตรัง)
ธนาคารเพื่อการเกษตรและสหกรณ์การเกษตร สาขาย่อยลำภูรา (ตรัง)
ธนาคารเพื่อการเกษตรและสหกรณ์การเกษตร สาขานาวง (ตรัง)
ธนาคารกรุงไทย สาขาห้วยยอด (ตรัง)